Radvan Markus

Scoláire Seiceach is ea Radvan Markus agus é ina léachtóir sa Gaeilge agus i litríocht na Gaeilge in Ollscoil Shéarlais i bPrág i bPoblacht na Seice.

Tá suim ar leith aige in eilimintí nua-aoiseacha i litríocht na Gaeilge. Tá sé ráite aige go gcuireann sé spéis mhór in údair a dhéanann iarracht ar tairbhe a bhaint as an traidisiún Gaelach agus as an nua-aoiseachas Eorpach araon.A Czech Hibernophile: Radvan Markus (13 Bealtaine 2013): http://musethepaper.blogspot.com.au/2013/05/a-czech-hibernophile-radvan-markus.html

Is dóigh leis gur fiú do mhic léinn Gaeilge a fhoghlaim ar a lán cúiseanna: teanga í a bhfuil gramadach neamhchoitianta aici sa chomhthéacs Ind-Eorpach agus ar díol spéise iad na cúrsaí socheolaíochta atá ag gabháil léi; ligeann sí duit litríocht an-suimiúil a léamh; is féidir leat post maith a fháil léi mar aistritheoir san Aontas Eorpach.A Czech Hibernophile: Radvan Markus (13 Bealtaine 2013): http://musethepaper.blogspot.com.au/2013/05/a-czech-hibernophile-radvan-markus.html  

Ar na leabhair a d’fhoilsigh sé tá Echoes of the Rebellion: The Year 1798 in Twentieth-Century Irish Fiction and Drama (2015). Bhí sé ina chomheagarthóir ar The Politics of Irish Writing (2010), Boundary Crossings (2012) agus Tradition and Modernity (2014). Tá ailt agus aistí foilsithe aige ar Éirí Amach 1798, ar an ngaol idir an stair agus an ficsean agus ar ghnéithe de phrós na Gaeilge san fhichiú haois.Radvan Markus: http://ualk.ff.cuni.cz/staff/radvan-markus Tá páipéir léite aige ag comhdhálacha.Comhdháil na Gaillimhe: Comhdháil ar Litríocht agus ar Chultúr na Gaillimhe 2015: http://www.comhdhail.com/cainteoiri/  

Tá aistriúcháin déanta aige de L’Attaque (úrscéal le hEoghan Ó Tuairisc), de dhánta le Gearóid Mac Lochlainn agus de ghearrscéalta le Pádraic Ó Conaire. Tá sé ag obair ar leagan Seicise de Cré na Cille.

 Nótaí 

Catagóir:Scoláirí Gaeilge